|  |
| --- |
| Slemdal skole |
| Deres ref.: | Vår ref. (saksnr.): | Saksbehandler: | Dato: 09.03.21 |
| [Deres ref.] | [Vår ref.] | Vegard T Kjesbu |  |

# Informasjon til foresatte – gjeninnføring av rødt nivå

De lokale myndighetene i Oslo kommune varslet i dag at det gjeninnføres rødt nivå i grunnskolene i Oslo. Årsaken er en betydelig økning av Covid-19 smitte, og da særlig blant barn mellom 10-19 år. Det er varslet at tiltakene vil gjelde frem til påske.

Skoledrift under rødt nivå er mye strengere enn på gult nivå. Vi må ha færre elever i hvert klasserom, det er strengere krav for renhold, og det er en rekke andre tiltak som skal begrense kontakten mellom barna. Dere kan lese mer om gjeldende regelverk her: <https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/skole-korona/>

Det er mye som skal på plass i overgang fra gult til rødt nivå, og byråden har gitt skolene mulighet til å bruke morgendagen til forberedelser. **Alle elever på Slemdal skole får onsdag 10. mars hjemmeoppgaver og ingen elever møter på skolen.**

**Fra torsdag 11. mars drifter vi på rødt nivå.** Vi vil gjøre samme organisering som ved forrige røde driftsperiode. 1.-2. trinn vil få undervisning hver dag på skolen. 3.-7.trinn vil få undervisning på skolen annenhver dag og har hjemmeoppgaver annenhver dag. Dere vil få mer informasjon om organisering og oppstartstidspunkt fra det enkelte trinn i løpet av morgendagen.

**Hjemmeskoleopplegget** er det samme som forrige røde periode. Lærerne er på skolen hver dag, og står i klasserommet og underviser. Det betyr at lærerne ikke kan følge opp det som skjer hjemme, og oppgavene som gis er da slik at de fleste elevene kan klare dem selv. Vi har forståelse for at dette er krevende kombinert med å gjennomføre egen jobb på hjemmekontoret.

**Aktivitetsskolen** holder åpent for alle påmeldte barn de dagene de er fysisk tilstede på skolen. AKS viderefører skolens kohortinndeling, og vil være oppe til 1700.

Det vil være en **tilsynsordning** for barn av foresatte med samfunnskritiske jobber. Dette gjelder både for skolen og for AKS. Det kommer informasjon om påmelding i morgen 10. mars. Dersom noen ser at morgendagen blir vanskelig, og at man også trenger tilsyn denne dagen, send e-post til camilla.blich@ude.oslo.kommune.no innen kl. 20.00 i kveld.

På rødt nivå er det ingen **melk**eordning. Barna må dermed ha med egen drikke på skolen.

Vennlig hilsen

|  |  |
| --- | --- |
| Slemdal skoles ledelse v/ rektor Vegard T Kjesbu |  |